Document ID: /roh_data/filtered/fineweb-2-filterrobots_roh.jsonl.gz/18363

Las lavurs da rumida sajan stadas finidas pli baud che previs. Perquai è la via puspè libra mintgamai d'in vial. Sco ch’il schef dal district da la l’Uffizi da construcziun bassa, Jachen Kienz ha ditg envers RTR, saja il grip sur la via stà la gronda sfida e betg la bova ch’era rivada sin via.
25 dis serrà
Tut la costa haja stuì vegnir rumida e segirada cun pliras siglientadas. Quai ha duvrà scleriments da geologs e lavur da spezialists che han duvrà ses temp. Ussa s'haja montà ina tenda da raits da metal tranter la grippa e la via. Quella vess da garantir ch’i na riva nagina crappa sin via.
Betg soluziun definitiva
Questa mesira è be ina provisorica. A lunga vista sto l'uffizi da construcziun bassa sclerir tge ch’is pudess far cun la paraid da grippa sur la via. Questa paraid è fitg instabila cun vettas da crap marsch. Quella sto vegnir segirada pli baud u pli tard. Cura e co n’è anc betg decis.
Per tadlar curt e concis:
RTR novitads 17:00